สุริยะ พอใจผลงาน 99 วัน เร่งลดขั้นตอนปล่อยกู้เอสเอ็มอี แก้ฝุ่นพิษ
ดันรถอีวี-หนุนนวัตกรรมอาหารแปรรูป,นายสุริยะ จึงรุ่งเรืองกิจ รมว.อุตสาหกรรม เปิดเผยถึงการทำงานในระยะ 99 วันที่ผ่านมา ตั้งแต่เข้ารับตำแหน่งเมื่อวันที่ 19 ก.ค.ว่า ตนพอใจกับผลงานที่ได้ร่วมกับข้าราชการและหน่วยงานที่เกี่ยวข้อง แต่คงไม่สามารถให้คะแนนตัวเองได้ และจากนี้ไปในเดือนที่ 4 จะวางแนวทางทำงาน ในระยะต่อไปเพื่อขับเคลื่อนเศรษฐกิจไทยให้เติบโต อาทิ การลดขั้นตอนการขอสินเชื่อของ,เอสเอ็มอี ที่จากปกติต้องใช้เวลา 3 เดือน เหลือเพียงไม่ถึง 1 เดือนเท่านั้น โดยสามารถยื่นคำขอสินเชื่อได้ที่สำนักงานอุตสาหกรรมจังหวัดทั่วประเทศตั้งแต่ 15พ.ย.นี้ ที่มีวงเงินสินเชื่อรวม 3,000 ล้านบาท คาดว่าจะปล่อยสินเชื่อได้แล้วเสร็จใน 3 เดือน กระทรวงอุตสาหกรรมจะเน้นสร้างภาคอุตสาหกรรมให้เข้มแข็งและสร้างการลงทุนเพิ่มขึ้น โดยเฉพาะในเขตพัฒนาพิเศษภาคตะวันออก (อีอีซี) ที่มีการลงทุนโครงสร้างพื้นฐานที่ชัดเจน ทั้งท่าเรืออุตสาหกรรมมาบตาพุด รถไฟความเร็วสูงเชื่อม 3 สนามบิน ทำให้การลงทุนในกิจการอื่นๆ ในอีอีซีทยอยเกิดขึ้นเป็นรูปธรรมในปี 63 เมื่อโครงการใหญ่เกิดขึ้น จะสร้างความเชื่อมั่นให้นักลงทุน,สำหรับนโยบายอุตสาหกรรมต่อไป จะเน้น 3 ด้านหลักมากขึ้น ได้แก่ 1.การแก้ไขปัญหาฝุ่นละอองไม่เกิน 2.5 ไมครอน (PM2.5) โดยจะเร่งบังคับใช้มาตรฐานมลพิษจากรถยนต์ที่เทียบเท่ายูโร 5 ให้แล้วเสร็จภายในปี 64 และ ยูโร 6 ภายในปี 65 เพื่อลดผลกระทบจากอุตสาหกรรมรถยนต์ ที่ส่งผลกระทบต่อประชาชนในวงกว้าง, ทำโครงการเพิ่มประสิทธิภาพ การเผาไหม้สำหรับหม้อน้ำและหม้อต้มที่ใช้ของเหลวเป็นสื่อนำความร้อน เพื่ออนุรักษ์พลังงานและลดฝุ่นละออง PM 2.5 ของโรงงานอุตสาหกรรมในกรุงเทพฯและปริมณฑล เป็นต้น,2.การพัฒนาอุตสาหกรรมแห่งอนาคต ได้แก่ สนับสนุนการผลิตรถยนต์ไฟฟ้า(อีวี)ในไทย และส่งเสริมการผลิตชิ้นส่วนรองรับรถอีวี สานต่อโครงการศูนย์ทดสอบยานยนต์และยางล้อแห่งชาติ, พัฒนาอุตสาหกรรมแปรรูปอาหารปี 62-71 โดยจัดทำมาตรการพัฒนาอุตสาหกรรมแปรรูปอาหารระยะ 10 ปี ที่เน้นยกระดับผู้ประกอบการให้เป็นนักรบพันธุ์ใหม่ 3.มาตรการอื่นๆ ได้แก่ พัฒนาอุตสาหกรรมหุ่นยนต์และระบบอัตโนมัติ โดยผลักดันให้เกิดการใช้หุ่นยนต์และระบบอัตโนมัติในภาคการผลิตและบริการเพิ่มขึ้น,โครงการ InnoSpace (Thailand) เพื่อสร้างสตาร์ตอัพและมาตรการด้านเกษตรอุตสาหกรรม ที่ส่งเสริมอาหารแปรรูปด้วยนวัตกรรมและเทคโนโลยี เป็นต้น.
นายสุริยะ จึงรุ่งเรืองกิจ รมว.อุตสาหกรรม เปิดเผยถึงการทำงานในระยะ 99 วันที่ผ่านมา ตั้งแต่เข้ารับตำแหน่งเมื่อวันที่ 19 ก.ค.ว่า ตนพอใจกับผลงานที่ได้ร่วมกับข้าราชการและหน่วยงานที่เกี่ยวข้อง
สุริยะ จึงรุ่งเรืองกิจ,ผลงาน,อุตสาหกรรม,สินเชื่อ,เอสเอ็มอี,กระทรวงอุตสาหกรรม,ฝุ่น PM2.5